Centrul Capitalei se transformă în şantier: pasajul Unirii va fi închis pentru lucrări de consolidare.
Pasajul Unirii din Capitală va fi închis de duminică. Traficul în zonă va fi restricţionat. Centrul Capitalei se transformă în şantier.
"Pasajul Unirii din Capitală va fi închis de duminică pentru lucrări de consolidare, iar traficul în zonă va fi restricţionat", a anunţat Brigada Rutieră a Capitalei."În vederea executării unor lucrări de consolidare şi creştere a siguranţei, începând cu data de 19 iunie a.c., până la începutul lunii septembrie, se vor institui restricţii de circulaţie care implică închiderea Pasajului Unirii", a anunţat, joi, Brigada Rutieră.Astfel, traficul rutier în zonă va fi reconfigurat, iar şoferii vor putea să tranziteze Piaţa Unirii doar pe deasupra pasajului.Zona va fi monitorizată de către poliţişti, în vederea asigurării unui trafic rutier fluent.Poliţiştii propun următoarele rute alternative:– Bd. Dimitrie Cantemir – Bd. Mărăşeşti – Bd Mircea Vodă – Bd. Corneliu Coposu – Bd. I.C. Brătianu;– Bd. Dimitrie Cantemir – Bd. Mărăşeşti – Bd Mircea Vodă – Bd. Hristov Botev – Bd. Carol I – Piaţa Universităţii;– Calea Victoriei – Spl. Independenţei – Piaţa Unirii – Bd. Dimitrie Cantemir;– Str. Buzeşti – Str. Berzei – Str. Vasile Pârvan – Splaiul Independenţei -Bd. Libertăţii.Brigada Rutieră recomandă şoferilor să circule cu prudenţă, să păstreze o distanţă suficientă pentru a putea frâna în condiţii de siguranţă, să respecte semnificaţia indicatoarelor rutiere montate temporar în zonă, precum şi semnalele, indicaţiile şi dispoziţiile poliţiştilor rutieri.